title: VYKONÁVACIE NARIADENIE KOMISIE (EÚ) …/... ktorým sa stanovuje vzor úradného certifikátu a pravidlá vydávania úradných certifikátov pre tovar, ktorý sa dodáva na plavidlá opúšťajúce Úniu a je určený na zásobovanie lode alebo na spotrebu jej posádkou a cestujúcimi, alebo na vojenskú základňu NATO alebo Spojených štátov amerických

text:
                           EURÓPSKA
                           KOMISIA

                                                    V Bruseli 12. 11. 2019
                                                    C(2019) 7000 final

                  VYKONÁVACIE NARIADENIE KOMISIE (EÚ) …/...

                                       z 12. 11. 2019,

       ktorým sa stanovuje vzor úradného certifikátu a pravidlá vydávania úradných
     certifikátov pre tovar, ktorý sa dodáva na plavidlá opúšťajúce Úniu a je určený na
     zásobovanie lode alebo na spotrebu jej posádkou a cestujúcimi, alebo na vojenskú
                     základňu NATO alebo Spojených štátov amerických

                                (Text s významom pre EHP)

SK                                                                                SK
 ---pagebreak---                          VYKONÁVACIE NARIADENIE KOMISIE (EÚ) …/...

                                                  z 12. 11. 2019,

             ktorým sa stanovuje vzor úradného certifikátu a pravidlá vydávania úradných
           certifikátov pre tovar, ktorý sa dodáva na plavidlá opúšťajúce Úniu a je určený na
           zásobovanie lode alebo na spotrebu jej posádkou a cestujúcimi, alebo na vojenskú
                           základňu NATO alebo Spojených štátov amerických

                                          (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) 2017/625 z 15. marca 2017
     o úradných kontrolách a iných úradných činnostiach vykonávaných na zabezpečenie
     uplatňovania potravinového a krmivového práva a pravidiel pre zdravie zvierat a dobré
     životné podmienky zvierat, pre zdravie rastlín a pre prípravky na ochranu rastlín, o zmene
     nariadení Európskeho parlamentu a Rady (ES) č. 999/2001, (ES) č. 396/2005, (ES)
     č. 1069/2009, (ES) č. 1107/2009, (EÚ) č. 1151/2012, (EÚ) č. 652/2014, (EÚ) 2016/429
     a (EÚ) 2016/2031, nariadení Rady (ES) č. 1/2005 a (ES) č. 1099/2009 a smerníc Rady
     98/58/ES, 1999/74/ES, 2007/43/ES, 2008/119/ES a 2008/120/ES a o zrušení nariadení
     Európskeho parlamentu a Rady (ES) č. 854/2004 a (ES) č. 882/2004, smerníc Rady
     89/608/EHS, 89/662/EHS, 90/425/EHS, 91/496/EHS, 96/23/ES, 96/93/ES a 97/78/ES
     a rozhodnutia Rady 92/438/EHS (nariadenie o úradných kontrolách)1, a najmä na jeho
     článok 77 ods. 3 písm. a) a článok 90 písm. a) a f),
     keďže:
     (1)      Nariadením (EÚ) 2017/625 sa stanovujú pravidlá, ktoré musia príslušné orgány
              členských štátov dodržiavať pri vykonávaní úradných kontrol zvierat a tovaru
              vstupujúcich do Únie s cieľom overiť súlad s právnymi predpismi Únie týkajúcimi sa
              agropotravinového reťazca.
     (2)      Delegovaným nariadením Komisie [C(2019) 7003]2 sa stanovujú pravidlá úradných
              kontrol zásielok produktov živočíšneho pôvodu, zárodočných produktov, vedľajších
              živočíšnych produktov, odvodených produktov, sena a slamy a zmiešaných výrobkov
              z tretích krajín, ktoré sú uskladnené v skladoch nachádzajúcich sa na území Únie a
              ktoré sa majú dodávať buď na vojenskú základňu NATO alebo Spojených štátov
              amerických nachádzajúcu sa na území Únie alebo v tretej krajine, alebo na plavidlo
              opúšťajúce Úniu a sú určené na zásobovanie lode alebo spotrebu jej posádkou a
              cestujúcimi.

     1
              Ú. v. EÚ L 95, 7.4.2017, s. 1.
     2
              Delegované nariadenie Komisie (EÚ) …/... z XXX, ktorým sa dopĺňa nariadenie Európskeho
              parlamentu a Rady (EÚ) 2017/625, pokiaľ ide o pravidlá úradných kontrol zásielok zvierat a tovaru
              určených na tranzit, prekládku a pokračovanie dopravy, a ktorým sa menia nariadenia Komisie (ES)
              č. 798/2008, (ES) č. 1251/2008, (ES) č. 119/2009, (EÚ) č. 206/2010, (EÚ) č. 605/2010, (EÚ)
              č. 142/2011, (EÚ) č. 28/2012, vykonávacie nariadenie Komisie (EÚ) 2016/759 a rozhodnutie Komisie
              2007/777/ES (Ú. v. EÚ L …., … ….2019, s. ….).

SK                                                       1                                                        SK
 ---pagebreak---      (3)    V delegovanom nariadení [C(2019) 7003] sa konkrétne stanovuje, že k týmto
            zásielkam produktov živočíšneho pôvodu, zárodočných produktov, vedľajších
            živočíšnych produktov, odvodených produktov, sena a slamy a zmiešaných výrobkov
            sa v prípade, že opúšťajú sklad, musí priložiť úradný certifikát.
     (4)    V delegovanom nariadení [C(2019) 7003] sa rovnako stanovuje, že k zásielkam
            produktov živočíšneho pôvodu, zárodočných produktov, vedľajších živočíšnych
            produktov, odvodených produktov, sena a slamy a zmiešaných výrobkov z tretích
            krajín, ktoré sú určené pre plavidlo opúšťajúce Úniu, sa pri ich preprave z hraničnej
            kontrolnej stanice na plavidlo musí priložiť úradný certifikát.
     (5)    V záujme jednoznačnosti a konzistentnosti je vhodné stanoviť jednotný vzor úradného
            certifikátu pre zásielky produktov živočíšneho pôvodu, zárodočných produktov,
            vedľajších živočíšnych produktov, odvodených produktov, sena a slamy a zmiešaných
            výrobkov z tretích krajín, ktoré sa majú dodávať na plavidlá opúšťajúce Úniu a sú
            určené na zásobovanie lode alebo spotrebu jej posádkou a cestujúcimi, alebo na
            vojenské základne NATO alebo Spojených štátov amerických nachádzajúce sa na
            území Únie alebo v tretej krajine.
     (6)    Obsah zásielok sa veľmi často zostavuje v skladoch. Takéto zásielky môžu pozostávať
            z tovaru, ktorý pochádza z viacerých zásielok rôzneho pôvodu alebo rôznych kategórií
            produktov. S cieľom znížiť administratívnu záťaž by sa pre tovar v novo zostavených
            zásielkach mal používať jednotný úradný certifikát. Vysledovateľnosť tovaru by sa
            mala zabezpečiť tak, že v úradnom certifikáte sa uvedie číslo jednotného vstupného
            zdravotného dokladu (CHED), ktorý je priložený k pôvodným zásielkam, z ktorých
            jednotlivé tovary pochádzajú.
     (7)    Príslušné orgány môžu vydať úradný certifikát v papierovej alebo elektronickej forme.
            Preto je vhodné stanoviť požiadavky, pokiaľ ide o vydávanie úradného certifikátu pre
            oba tieto prípady.
     (8)    Na účely konzistentnosti by sa pravidlá, ktoré sa uplatňujú na vydávanie
            elektronických certifikátov a na používanie elektronického podpisu v prípade
            úradných certifikátov, stanovené vo vykonávacom nariadení Komisie [C(2019) 7005]3
            mali uplatňovať aj na vzor úradného certifikátu stanovený v tomto nariadení.
     (9)    Vzorové certifikáty sú zahrnuté do elektronického systému TRACES zavedeného
            rozhodnutím Komisie 2003/623/ES4 a rozhodnutím Komisie 2004/292/ES5 s cieľom
            uľahčiť a urýchliť administratívne postupy na hraniciach Únie a v colných skladoch a
            umožniť elektronickú komunikáciu medzi zúčastnenými stranami. Formát vzoru
            úradného certifikátu stanoveného v tomto nariadení a poznámky k jeho vypĺňaniu by
            preto mali byť prispôsobené systému TRACES.
     (10)   V súlade s článkom 133 ods. 4 nariadenia (EÚ) 2017/625 sa systém TRACES
            integruje do systému riadenia informácií pre úradné kontroly (IMSOC). Vzor
            úradného certifikátu stanovený v tomto nariadení by preto mal byť prispôsobený
            systému IMSOC.

     3
            Vykonávacie nariadenie Komisie (EÚ).../... z XXX, ktorým sa stanovujú pravidlá týkajúce sa
            fungovania systému riadenia informácií pre úradné kontroly a jeho systémových komponentov
            („nariadenie o IMSOC“) (Ú. v. EÚ L ...,.. ..2019, s. ....).
     4
            Rozhodnutie Komisie 2003/623/ES z 19. augusta 2003 o rozvoji integrovaného počítačového
            veterinárneho systému známeho ako Traces (Ú. v. EÚ L 216, 28.8.2003, s. 58).
     5
            Rozhodnutie Komisie 2004/292/ES z 30. marca 2004 o zavedení systému Traces a o zmene rozhodnutia
            92/486/EHS (Ú. v. EÚ L 94, 31.3.2004, s. 63).

SK                                                     2                                                       SK
 ---pagebreak---      (11)   Nariadenie (EÚ) 2017/625 sa uplatňuje od 14. decembra 2019. Preto by sa aj pravidlá
            stanovené v tomto nariadení mali uplatňovať od uvedeného dátumu.
     (12)   Opatrenia stanovené v tomto nariadení sú v súlade so stanoviskom Stáleho výboru pre
            rastliny, zvieratá, potraviny a krmivá,
     PRIJALA TOTO NARIADENIE:

                                             Článok 1
                                         Vymedzenie pojmov
     Na účely tohto nariadenia sa uplatňuje vymedzenie pojmu „sklad“ uvedené v článku 2 bode 3
     delegovaného nariadenia Komisie [C(2019) 7003].

                                              Článok 2
                                      Vzor úradného certifikátu
     1.       Na účely článku 21 ods. 1 a článku 29 písm. c) delegovaného nariadenia Komisie
              [C(2019) 7003] sa vzor úradného certifikátu stanovený v časti I prílohy k tomuto
              nariadeniu použije na úradnú certifikáciu zásielok produktov živočíšneho pôvodu,
              zárodočných produktov, vedľajších živočíšnych produktov, odvodených produktov,
              sena a slamy a zmiešaných výrobkov, ktoré sa dodávajú:
              a)   na plavidlá opúšťajúce územie Únie a sú určené na zásobovanie lode alebo na
                   spotrebu jej posádkou a cestujúcimi, alebo
              b)   zo skladu nachádzajúceho sa na území Únie na vojenské základne NATO alebo
                   Spojených štátov amerických, ktoré sa nachádzajú na území Únie alebo v tretej
                   krajine.
              Úradný certifikát možno vydávať v papierovej forme alebo elektronicky
              prostredníctvom systému IMSOC.
     2.       Ak sa obsah zásielok zostavuje v sklade a pozostáva z produktov rôzneho pôvodu
              alebo rôznych kategórii, môže sa vydať jediný úradný certifikát, ktorý bude zásielku
              sprevádzať.

                                             Článok 3
            Požiadavky na úradné certifikáty, ktoré sa nepredkladajú v systéme IMSOC
     Úradné certifikáty, ktoré sa nepredkladajú v systéme IMSOC, musia spĺňať tieto požiadavky:
     1.       Úradný certifikát obsahuje okrem podpisu certifikujúceho úradníka aj úradnú
              pečiatku. Farba podpisu a pečiatky musí byť iná, ako je farba tlače.
     2.       Ak vzor úradného certifikátu obsahuje vyhlásenia, certifikujúci úradník prečiarkne,
              parafuje a opečiatkuje alebo úplne odstráni z certifikátu vyhlásenia, ktoré nie sú
              relevantné.
     3.       Úradný certifikát pozostáva z:
              a)   jedného listu papiera, alebo
              b)   viacerých listov papiera, pričom všetky listy sú neoddeliteľné a tvoria súvislý
                   celok, alebo
              c)   radu očíslovaných strán, na ktorých je uvedená príslušná strana z celkového
                   počtu.

SK                                                 3                                                 SK
 ---pagebreak---      4.      Ak úradný certifikát pozostáva z radu očíslovaných strán, na každej strane sa musí
             uviesť jedinečný kód, ako sa uvádza v článku 89 ods. 1 písm. a) nariadenia (EÚ)
             2017/625, ako aj podpis certifikujúceho úradníka a úradná pečiatka.
     5.      Úradný certifikát sa vydáva pred tým, než príslušné zásielky opustia kontrolu
             príslušných orgánov na hraničnej kontrolnej stanici alebo v sklade.

                                             Článok 4
          Požiadavky na úradné certifikáty, ktoré sa predkladajú v systéme IMSOC a na
                             používanie elektronických podpisov
     1.      Úradné certifikáty, ktoré sa predkladajú v systéme IMSOC, vychádzajú zo vzoru
             úradného certifikátu stanoveného v časti 1 prílohy k tomuto nariadeniu.
     2.      Úradný certifikát sa predkladá v systéme IMSOC pred tým, než príslušné zásielky
             opustia kontrolu príslušných orgánov na hraničnej kontrolnej stanici alebo v sklade.
     3.      Úradné certifikáty predložené v systéme IMSOC musia spĺňať požiadavky týkajúce
             sa vydávania elektronických úradných certifikátov a používania elektronického
             podpisu stanovené v článku 39 vykonávacieho nariadenia [C(2019) 7005].

                                             Článok 5
                              Poznámky k vypĺňaniu úradného certifikátu
     Úradný certifikát sa vypĺňa podľa poznámok uvedených v časti 2 prílohy k tomuto nariadeniu.

                                           Článok 6
                          Nadobudnutie účinnosti a dátum uplatňovania
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.
     Uplatňuje sa od 14. decembra 2019.

     Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 12. 11. 2019

                                               Za Komisiu
                                               predseda/predsedníčka
                                               Ursula VON DER LEYEN

SK                                                4                                                 SK
 ---documentbreak---                                                               SK

                                                            PRÍLOHA
                                                             ČASŤ 1
   Vzor úradného certifikátu, ktorý sa prikladá k zásielkam produktov živočíšneho
   pôvodu, zárodočných produktov, vedľajších živočíšnych produktov, odvodených
produktov, sena a slamy a zmiešaných výrobkov z tretích krajín, ktoré sa dodávajú na
 plavidlá opúšťajúce Úniu alebo na vojenské základne NATO alebo Spojených štátov
                                     amerických

                                                Úradný certifikát pre tovar, ktorý sa dodáva na plavidlá opúšťajúce Úniu
EURÓPSKA ÚNIA                                   alebo na vojenské základne NATO alebo Spojených štátov amerických

I.1   Hraničná kontrolná stanica/príslušný orgán                      I.2        Referenčné číslo certifikátu

                                                                      I.2.a      Referenčné číslo IMSOC

      Referenčné číslo TRACES

I.3   Odosielateľ                                                                Prevádzkovateľ zodpovedný za
                                                                      I.4
                                                                                zásielku

      Názov                                                                      Názov

      Adresa                                                                     Adresa

      Registračné/schvaľovacie
      číslo

      Krajina                        Kód ISO krajiny                             Krajina                                 Kód ISO krajiny
I.5                                                                   I.6        Miesto určenia (vojenská základňa NATO/Spojených štátov
      Miesto určenia (plavidlo)
                                                                                amerických)
                                                                                Názov vojenskej základne
                                                                                NATO/Spojených štátov
                                                                                amerických
      Názov plavidla                                                             Referenčné číslo TRACES
                                                                                vojenskej základne
                                                                                NATO/Spojených štátov
                                                                                amerických
      Číslo IMO plavidla                                                         Adresa
      Prístav                                                                    Krajina                                 Kód ISO krajiny
                                                                                Výstupná hraničná kontrolná
      Krajina                        Kód ISO krajiny
                                                                                stanica

I.7   Dopravný                Identifikačné číslo (čísla)                   Číslo kontajnera                    Číslo plomby
      prostriedok

I.8   Opis tovaru

      Číselný znak                                                                               Čistá hmotnosť      Odkaz na jednotný vstupný
                           Typ produktu          Krajina pôvodu       Počet balení
          KN                                                                                (v kg)          zdravotný doklad pôvodu

                                                               1
 ---pagebreak---  Podporný doklad: ____________________________________

I.9        Celkový počet balíkov                                                                          I.10       Celková čistá hmotnosť (v kg)

I.11       Dátum odchodu

II.1       Vyhlásenie:
           (1)
                Ja, podpísaný certifikujúci úradník, potvrdzujem, že sa týmto povoľuje odoslanie vyššie opísaných produktov na plavidlo opúšťajúce Úniu.
              Ja, podpísaný certifikujúci úradník, potvrdzujem, že sa týmto povoľuje odoslanie vyššie opísaných produktov na vojenskú základňu
           (1)

           NATO/Spojených štátov amerických.

II.2       Meno (veľkými písmenami)                                                           Kvalifikácia a titul

           Príslušný      orgán/hraničná    kontrolná                                         Registračné číslo       TRACES     príslušného   orgánu/hraničnej
           stanica                                                                            kontrolnej stanice

           Dátum                                        Pečiatka(2)                           Podpis(2)

III.1      Potvrdenie o príchode a o súlade zásielky s požiadavkami

           Potvrdzujem dodanie zásielky:                     (1)
                                                                    na palubu plavidla uvedeného v kolónke I.5

                                                             (1)
                                                                    na vojenskú základňu NATO/Spojených štátov amerických uvedenú v kolónke I.6

                                                             (1)
                                                                    na výstupnú hraničnú kontrolnú stanicu

           Súlad zásielky s požiadavkami                      áno                   nie

III.2      (1)
                  Príslušný orgán          Úradný zástupca kapitána plavidla                   Príslušný orgán zodpovedný za kontroly na vojenskej
                                                                                základne NATO/Spojených štátov amerických

           Meno (veľkými písmenami)                                                           Pracovná pozícia

           Príslušný orgán                                                                    Registračné číslo TRACES príslušného orgánu

           Miesto

           Dátum                                        Pečiatka(2)                           Podpis(2)

(1)
      Nehodiace sa prečiarknite.

                                                                          2
 ---pagebreak---                                                   ČASŤ 2
                         Poznámky k vyplneniu vzoru úradného certifikátu
                                          Všeobecné informácie
     Konkrétnu možnosť zvolíte začiarknutím príslušnej kolónky, alebo ju označíte krížikom (X).
     „Kód ISO“ je dvojpísmenový medzinárodný štandardný kód používaný na označenie krajiny
     podľa medzinárodnej normy ISO 3166 alfa-21.
     Ak je v rámci kolónky možný výber jednej alebo viacerých možností, v elektronickej verzii
     úradného certifikátu sa zobrazia vždy len tieto možnosti.
                                   Časť I: Údaje o odoslanej zásielke
     Kolónka I.1        Hraničná kontrolná stanica/príslušný orgán: uveďte názov hraničnej
                        kontrolnej stanice alebo prípadne príslušného orgánu, ktorý vydáva
                        úradný certifikát, a ich referenčné číslo TRACES.
     Kolónka I.2        Referenčné číslo certifikátu: jedinečný povinný kód priradený príslušným
                        orgánom, ktorý vydáva úradný certifikát v súlade s jeho vlastnou
                        klasifikáciou. Táto kolónka je povinná v prípade všetkých certifikátov,
                        ktoré sa nepredkladajú v systéme IMSOC.
     Kolónka I.2.a      Referenčné číslo IMSOC: jedinečný referenčný kód automaticky
                        priradený systémom IMSOC v prípade registrácie certifikátu v systéme
                        IMSOC. Túto kolónku nevypĺňajte, ak sa certifikát nepredkladá v systéme
                        IMSOC.
     Kolónka I.3        Odosielateľ: v prípade odoslania zo skladu uveďte názov a adresu skladu
                        (ulica, mesto a región, provincia alebo štát, registračné/schvaľovacie
                        číslo, podľa situácie), z ktorého sa zásielka odosiela. Túto kolónku
                        nevypĺňajte, ak sa zásielka odosiela priamo z hraničnej kontrolnej stanice.
     Kolónka I.4        Prevádzkovateľ zodpovedný za zásielku: meno a adresa (ulica, mesto
                        a región, provincia alebo štát, registračné/schvaľovacie číslo, podľa
                        situácie) fyzickej alebo právnickej osoby, ktorá je v Únii zodpovedná za
                        doručenie zásielky na miesto určenia.
     Kolónka I.5        Miesto určenia (plavidlo): uveďte názov plavidla, pre ktoré je zásielka
                        určená, číslo IMO (Medzinárodná námorná organizácia) plavidla, názov
                        prístavu, názov a kód ISO členského štátu určenia tovaru. Túto kolónku
                        nevypĺňajte, ak sa úradný certifikát vydáva na dodanie zásielky na
                        vojenskú základňu NATO alebo Spojených štátov amerických, ktorá sa
                        nachádza na území Únie alebo v tretej krajine.
     Kolónka I.6        Miesto určenia (vojenská základňa NATO/Spojených štátov amerických):
                        uveďte názov vojenskej základne určenia NATO/Spojených štátov
                        amerických, ktorá sa nachádza na území Únie, názov a kód ISO členského
                        štátu, v ktorom sa nachádza vojenská základňa určenia NATO alebo
                        Spojených štátov amerických.
                        Ak je miestom určenia vojenská základňa NATO/Spojených štátov
                        amerických, ktorá sa nachádza v tretej krajine, v tejto kolónke sa musí
                        uviesť len hraničná kontrolná stanica výstupu z Únie.
     1
            Zoznam názvov a kódov krajín sa nachádza na stránke: http://www.iso.org/iso/country_codes/iso-
            3166-1_decoding_table.htm.

SK                                                    3                                                      SK
 ---pagebreak---                        Túto kolónku nevypĺňajte, ak sa úradný certifikát vydáva v súvislosti
                       s dodaním na plavidlá, ktoré opúšťajú Úniu.
     Kolónka I.7       Spôsob dopravy:
                        Identifikačné číslo (čísla): v prípade leteckej dopravy uveďte číslo letu,
                        v prípade lodnej dopravy uveďte názov lode (lodí), v prípade železničnej
                        dopravy uveďte označenie vlaku a číslo vagóna, v prípade cestnej
                        dopravy uveďte evidenčné číslo vozidla a prípadne aj evidenčné číslo
                        prípojného vozidla. V prípade zásielok v kontajneroch nie je povinné
                        uviesť evidenčné číslo prípojného vozidla, ak sa uvádza číslo kontajnera.
                       V prípade dopravy trajektom uveďte identifikáciu cestného vozidla, jeho
                       evidenčné číslo, prípadne aj evidenčné číslo prípojného vozidla, a názov
                       plánovaného trajektu.
     Číslo kontajnera: v príslušných prípadoch zodpovedajúce čísla. Číslo kontajnera sa musí
                       uviesť, ak sa tovar prepravuje v uzavretých kontajneroch.
     Číslo plomby:     musí sa uviesť iba číslo úradnej plomby. Za úradnú plombu sa považuje
                       plomba, ktorá sa pripevňuje na kontajner, nákladné vozidlo alebo
                       železničný vagón pod dohľadom príslušného orgánu, ktorý vydáva
                       certifikát.
     Kolónka I.8       Opis tovaru
                       Opis tovaru a typu produktu: uveďte príslušný číselný znak kombinovanej
                        nomenklatúry (KN) a opis podľa nariadenia Rady (EHS) č. 2658/87
                        z 23. júla 1987 o colnej a štatistickej nomenklatúre a o Spoločnom
                        colnom sadzobníku2.
                       Krajina pôvodu: uveďte krajinu pôvodu tovaru.
                       Odkaz na jednotný vstupný zdravotný doklad pôvodu: uveďte odkaz na
                       jednotný vstupný zdravotný doklad pre zásielku, ku ktorej patrí príslušný
                       počet debien produktu.
                       Informácie uvedené v tejto kolónke sa môžu uviesť aj v podpornom
                       doklade, ktorý sa pripojí k úradnému certifikátu. V takom prípade sa musí
                       vyplniť kolónka „Podporný doklady“ vrátane referenčného čísla
                       podporného dokladu (podporných dokladov).
     Kolónka I.9       Celkový počet balení: uveďte počet debien alebo balení tovaru. V prípade
                       voľne ložených zásielok je toto políčko nepovinné.
     Kolónka I.10      Celková čistá hmotnosť v kilogramoch: rozumie sa ňou hmotnosť
                       samotného tovaru bez jeho bezprostredných obalov alebo akýchkoľvek
                       ďalších obalových materiálov.
     Kolónka I.11      Dátum a čas odchodu: uveďte dátum a čas plánovaného odchodu
                       dopravného prostriedku z hraničnej kontrolnej stanice alebo zo skladu.

                                             Časť II: Vyhlásenie

     Túto časť musí vyplniť úradný veterinárny lekár alebo úradný inšpektor príslušného orgánu
     na hraničnej kontrolnej stanici alebo v sklade.

     2
            Nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom
            colnom sadzobníku (Ú. v. ES L 256, 7.9.1987, s. 1).

SK                                                      4                                                         SK
 ---pagebreak---                                Časť III: Potvrdenie o príchode zásielky

     Túto časť musí vyplniť:
     –       ak je miestom určenia plavidlo opúšťajúce Úniu: príslušný orgán v prístave určenia
             alebo úradný zástupca kapitána plavidla,
     –       ak je miestom určenia vojenská základňa NATO/Spojených štátov amerických, ktorá
             sa nachádza na území Únie: príslušný orgán zodpovedný za kontroly na vojenskej
             základne NATO/Spojených štátov amerických,
     –       ak je miestom určenia vojenská základňa NATO/Spojených štátov amerických, ktorá
             sa nachádza v tretej krajine: príslušný orgán výstupnej hraničnej kontrolnej stanice.
     –

SK                                                5                                                  SK


title: VYKONÁVACIE NARIADENIE KOMISIE (EÚ) …/... ktorým sa mení vykonávacie nariadenie Komisie (EÚ) 2016/799 v súvislosti s palubnými vážiacimi zariadeniami

text:
                             EURÓPSKA
                             KOMISIA

                                                     V Bruseli 5. 2. 2020
                                                     C(2020) 531 final

                    VYKONÁVACIE NARIADENIE KOMISIE (EÚ) …/...

                                         z 5. 2. 2020,

     ktorým sa mení vykonávacie nariadenie Komisie (EÚ) 2016/799 v súvislosti s palubnými
                                   vážiacimi zariadeniami

                                  (Text s významom pre EHP)

SK                                                                                SK
 ---pagebreak---                            VYKONÁVACIE NARIADENIE KOMISIE (EÚ) …/...

                                                      z 5. 2. 2020,

     ktorým sa mení vykonávacie nariadenie Komisie (EÚ) 2016/799 v súvislosti s palubnými
                                   vážiacimi zariadeniami

                                            (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) č. 165/2014 zo 4. februára
     2014 o tachografoch v cestnej doprave1, a najmä na jeho článok 11,

     keďže:
     (1)        Inštalácia palubných vážiacich zariadení je možnosťou, ktorú majú členské štáty na
                základe článku 10d ods. 5 smernice 96/53/ES na vykonávanie kontroly vozidiel alebo
                jazdných súprav, pri ktorých je pravdepodobné, že prekročili maximálnu povolenú
                hmotnosť.
     (2)        Vo vykonávacom nariadení Komisie (EÚ) 2019/12132 sa stanovujú podrobné
                ustanovenia, ktorými sa zabezpečujú jednotné pravidlá interoperability a kompatibility
                pre palubné vážiace zariadenia.
     (3)        Keďže požiadavky stanovené vo vykonávacom nariadení Komisie (EÚ) 2019/1213 sú
                v rozpore s ustanoveniami týkajúcimi sa palubných vážiacich zariadení stanovenými v
                dodatku 14 k prílohe IC k vykonávaciemu nariadeniu Komisie (EÚ) 2016/799,
                uvedená príloha by sa preto mala zmeniť tak, aby sa z nej vypustil bod 5.5 dodatku 14.
     (4)        Opatrenia stanovené v tomto vykonávacom nariadení Komisie sú v súlade so
                stanoviskom Výboru pre cestnú dopravu uvedeného v článku 42 ods. 3 nariadenia
                (EÚ) č. 165/2014,

     PRIJALA TOTO NARIADENIE:

                                                        Článok 1
     Bod 5.5 dodatku 14 k prílohe IC k vykonávaciemu nariadeniu Komisie (EÚ) 2016/799 sa
     vypúšťa.
     1
           Nariadenie Európskeho parlamentu a Rady (EÚ) č. 165/2014 zo 4. februára 2014 o tachografoch v cestnej
           doprave, ktorým sa ruší nariadenie Rady (EHS) č. 3821/85 o záznamovom zariadení v cestnej doprave a mení
           nariadenie Európskeho parlamentu a Rady (ES) č. 561/2006 o harmonizácii niektorých právnych predpisov v
           sociálnej oblasti, ktoré sa týkajú cestnej dopravy (Ú. v. EÚ L 60, 28.2.2014, s. 1).
     2
           Nariadenie (EÚ) 2019/1213 z 12. júla 2019, ktorým sa stanovujú podrobné ustanovenia na zabezpečenie
           jednotných podmienok vykonávania interoperability a kompatibility palubných vážiacich zariadení podľa
           smernice Rady 96/53/ES (Ú. v. EÚ L 192, 18.7.2019, s. 1).

SK                                                          1                                                         SK
 ---pagebreak---                                             Článok 2
                             Nadobudnutie účinnosti a uplatňovanie
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.
     Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 5. 2. 2020

                                             Za Komisiu
                                             predsedníčka
                                             Ursula VON DER LEYEN

SK                                             2                                               SK


title: VYKONÁVACIE NARIADENIE KOMISIE (EÚ) …/... ktorým sa stanovuje podrobná forma a podrobný obsah správ o kvalite podľa nariadenia Európskeho parlamentu a Rady (EÚ) 2019/1700

text:
                        EURÓPSKA
                        KOMISIA

                                               V Bruseli 16. 12. 2019
                                               C(2019) 8837 final

               VYKONÁVACIE NARIADENIE KOMISIE (EÚ) …/...

                                  z 16. 12. 2019,

     ktorým sa stanovuje podrobná forma a podrobný obsah správ o kvalite podľa
             nariadenia Európskeho parlamentu a Rady (EÚ) 2019/1700

                            (Text s významom pre EHP)

SK                                                                               SK
 ---pagebreak---                           VYKONÁVACIE NARIADENIE KOMISIE (EÚ) …/...

                                                     z 16. 12. 2019,

             ktorým sa stanovuje podrobná forma a podrobný obsah správ o kvalite podľa
                     nariadenia Európskeho parlamentu a Rady (EÚ) 2019/1700

                                            (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) 2019/1700 z 10. októbra
     2019, ktorým sa zavádza spoločný rámec pre európske štatistiky o osobách a domácnostiach
     na základe individuálnych údajov zbieraných zo vzoriek, ktorým sa menia nariadenia
     Európskeho parlamentu a Rady (ES) č. 808/2004, (ES) č. 452/2008 a (ES) č. 1338/2008
     a ktorým sa zrušuje nariadenie Európskeho parlamentu a Rady (ES) č. 1177/2003 a nariadenie
     Rady (ES) č. 577/981, a najmä na jeho článok 13 ods. 6,
     keďže:
     (1)      Komisia by mala v súvislosti s údajmi, ktoré majú zasielať členské štáty Eurostatu,
              stanoviť podrobnú formu a podrobný obsah správ o kvalite vrátane údajov o metóde
              posudzovania dodržiavania požiadaviek na presnosť.
     (2)      Opatrenia stanovené v tomto nariadení sú v súlade so stanoviskom Výboru
              pre európsky štatistický systém,
     PRIJALA TOTO NARIADENIE:

                                                       Článok 1

                                                    Predmet úpravy
         V tomto nariadení sa stanovuje podrobná forma správ o kvalite a ich požadovaný obsah
         vrátane načrtnutia metódy posudzovania dodržiavania požiadaviek na presnosť údajov, ktoré
         majú členské štáty zasielať Komisii (Eurostatu) podľa nariadenia (EÚ) 2019/1700.

                                                       Článok 2

                                                   Vymedzenie pojmov
     Na účely tohto nariadenia sa uplatňuje toto vymedzenie pojmov:

     1
              Ú. v. EÚ L 261I, 14.10.2019, s. 1.

SK                                                         1                                         SK
 ---pagebreak---      1.      „opytovanie so zástupcom“ je opytovanie osoby inej než je osoba, od ktorej sa
             informácie zisťujú, a prebieha podľa osobitných pravidiel pre každé zisťovanie
             určujúcich, v ktorých prípadoch je zástupné opytovanie akceptovateľné;
     2.      „neodpoveď“ je, ak sa zisťovaním nezozbierajú údaje za všetky údajové položky
             v dotazníku zisťovania a/alebo od všetkých jednotiek populácie určených na zber
             údajov, pričom konkrétne:
             a)    „jednotková neodpoveď“ je druh neodpovede, ku ktorej dochádza, keď sa
                   nezískajú žiadne údaje o jednotke populácie určenej na zber údajov;
             b)    „položková neodpoveď“ je druh neodpovede, ku ktorej dochádza, keď sa za
                   určenú jednotku populácie nezískajú žiadne údaje o niektorej premennej
                   zisťovania;
     3.      „výberová chyba“ je časť rozdielu medzi hodnotou populácie a odhadom uvedenej
             hodnoty odvodeným z náhodnej vzorky, ktorá vyplýva z toho, že sa uvádza iba
             podsúbor danej populácie;
     4.      „nevýberová chyba“ je chyba v odhadoch v rámci zisťovania, ktorú nemožno
             pripísať fluktuácii vzorkovania;
     5.      „substitúcia“ je pri respondentoch nahradenie jednotky, ktorá bola pôvodne vybraná
             do vzorky, inou jednotkou vrátane náhrady v rámci domácnosti alebo medzi
             domácnosťami;
     6.      „vhodné jednotky“ sú súborom jednotiek populácie vybraných z opory výberu, ktoré
             sú súčasťou cieľovej populácie;
     7.      „nevhodné jednotky“ sú jednotky vo vzorke, ktoré nie sú súčasťou cieľovej
             populácie;
     8.      „čistá vzorka“ alebo „dosiahnutá vzorka“ je súbor jednotiek populácie (vrátane
             substitučných jednotiek) vybraných z opory výberu, z ktorých sa získalo dosť
             informácií na zahrnutie danej jednotky do odhadov zisťovania;
     9.      „hrubá vzorka“ alebo „počiatočná vzorka“ je súbor jednotiek populácie, ktoré boli
             pôvodne vybrané z opory výberu. Hrubá vzorka zahŕňa vhodné jednotky (čistá
             vzorka a jednotky s neodpoveďou) aj nevhodné jednotky;
     10.     „imputácia“ je postup zadávania hodnoty pre konkrétnu údajovú položku, ak nie je
             k dispozícii žiadna odpoveď.

                                              Článok 3

                                           Správy o kvalite
     Správy o kvalite musia obsahovať údaje a metaúdaje súvisiace s kvalitou, v súlade
     s kritériami kvality a štatistickými pojmami uvedenými v prílohe. V týchto správach sa uvedú
     aj všetky prípady, kde neboli splnené príslušné kritériá kvality a/alebo neboli správne
     uplatnené štatistické pojmy.

SK                                                2                                                 SK
 ---pagebreak---                                                 Článok 4

                    Opis metód posudzovania súladu s požiadavkami na presnosť
     Komisia (Eurostat) posúdi rozsah, v akom údaje zaslané členskými štátmi podľa prílohy II
     k nariadeniu (EÚ) 2019/1700 spĺňajú požiadavky na presnosť. Ak Komisia (Eurostat) zistí
     nesúlad s požiadavkami na presnosť, tento nesúlad sa posúdi z hľadiska:
     –       rozsahu, frekvencie a vplyvu na kvalitu kľúčových ukazovateľov, predovšetkým na
             porovnateľnosť,
     –       toho, či sa dá rýchlo napraviť a či členské štáty účinne vykonajú potrebné opravy,
     –       toho, či možno daný nesúlad zmierniť nepriamo, najmä s využitím odhadových
             techník, a či členské štáty prijímajú primerané zmierňujúce opatrenia,
     –       rozsahu kontroly členských štátov nad nesúladom, ku ktorému môže dôjsť
             z dôvodov, ktoré nemôžu ovplyvniť,
     –       rozsahu, v akom nesúlad pretrváva počas nadväzujúcich kôl zberu údajov,
     –       toho, či existuje plán nápravných opatrení schválený Komisiou (Eurostatom) a či sa
             účinne vykonáva; pri posudzovaní takéhoto plánu sa zohľadní čas potrebný na
             nápravu prípadov nesúladu, najmä pri zbere panelových údajov.

                                                Článok 5

                              Technické normy na zasielanie správ o kvalite
     1.      V záujme riadenia kvality a dokumentácie procesov sa správy o kvalite zasielajú
             v súlade s technickými normami stanovenými Komisiou (Eurostatom).
     2.      Aby bolo možné údaje využiť elektronicky, správy o kvalite sa zasielajú Komisii
             (Eurostatu) cez jednotné kontaktné miesto.

                                                Článok 6
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.

     Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 16. 12. 2019

                                                 Za Komisiu
                                                 predsedníčka
                                                 Ursula VON DER LEYEN

SK                                                 3                                              SK
 ---documentbreak---                         EURÓPSKA
                        KOMISIA

                                              V Bruseli 16. 12. 2019
                                              C(2019) 8837 final

                                              ANNEX 1

                                    PRÍLOHA

                                        k

           VYKONÁVACIEMU NARIADENIU KOMISIE (EÚ).../... z xxx,

     ktorým sa stanovuje podrobná forma a podrobný obsah správ o kvalite podľa
             nariadenia Európskeho parlamentu a Rady (EÚ) 2019/1700

SK                                                                               SK
 ---pagebreak---                                                 PRÍLOHA

                                    Kritériá kvality a štatistické pojmy
          Správy o kvalite by mali obsahovať údaje a metaúdaje súvisiace s kvalitou, v súlade
          s nasledujúcimi kritériami kvality a štatistickými pojmami.
          Ak určitý štatistický pojem nie je pre štatistickú operáciu relevantný, uvedie sa pri ňom
          v správe o kvalite poznámka „neuplatňuje sa“.

     1.         KONTAKTY
          Osoby alebo organizácie, ktoré fungujú ako kontaktné body pre údaje alebo metaúdaje
          vrátane kontaktných informácií.

     2.         PREZENTÁCIA ŠTATISTIKY
          Opis poskytovaných údajov, ktoré sa používateľom môžu zobraziť ako tabuľky, grafy
          alebo mapy.
     2.1.       Opis údajov
              Opis hlavných charakteristík súboru údajov.

     2.2.       Klasifikačné systémy
              Podľa potreby zoznam klasifikácií a členení použitých v údajoch a všetky prípadné
              odchýlky od európskych štatistických noriem alebo medzinárodných noriem.

     2.3.       Pokrytie odvetví
                Opis hlavných tematických oblastí, ktoré daný súbor údajov pokrýva.
     2.4.       Štatistické pojmy a definície vrátane referenčného obdobia
              Zoznam všetkých premenných, ktoré sa odchyľujú od štandardnej definície,
              s uvedením použitých národných pojmov a prípadných rozdielov medzi národnými
              pojmami a príslušnými zbermi údajov.
     2.5.       Štatistické jednotky
              Opis jednotiek zisťovania.

     2.6.       Štatistická populácia
              Opis cieľovej štatistickej populácie alebo populácií, na ktoré sa súbor údajov vzťahuje,
              t. j. populácia, o ktorej sa majú zbierať informácie.

     2.6.1.     Nezahrnuté populácie
              Informácie o všetkých čiastkových populáciách, na ktoré sa zber údajov nevzťahuje
              (napr. ľudia bez domova alebo ľudia žijúci v zariadeniach) vrátane opisu takýchto
              prípadných populácií a ich čo najrealistickejšieho kvantitatívneho odhadu.

SK                                                   1                                                   SK
 ---pagebreak---      2.7.       Referenčná oblasť
              Opis geografickej oblasti, na ktorú sa meraný štatistický jav vzťahuje: pokrytá
              geografická oblasť a zoznam všetkých regiónov, ktoré sú z nej vyňaté.

     2.8.       Časové pokrytie
              Obdobia alebo body v čase, na ktoré sa pozorovanie vzťahuje.

     3.         ŠTATISTICKÉ SPRACOVANIE
          Postup, pri ktorom sa podľa určitého súboru pravidiel odvodzujú nové informácie.
     3.1.       Zdrojové údaje
              Opis zdroja nespracovaných štatistických údajov (napr. opytovanie, administratívne
              údaje, akékoľvek iné zdroje). Ak sa používajú administratívne registre, mali by byť
              jasne opísané (zdroj, primárny účel, možné nedostatky atď.).
     3.1.1.     Opora výberu
              Opis metód použitých na získanie alebo vytvorenie opory výberu.

     3.1.2.     Návrh výberu
              Opis týchto aspektov:
                    druh návrhu výberu (stratifikovaný, viacfázový, skupinový, jedna fáza, dve
                     fázy),
                    stratifikačné a substratifikačné kritériá,
                    veľkosť vzorky.
     3.2.       Periodicita zberu údajov
                Informácie o frekvencii zberu súboru údajov.
     3.3.       Zber údajov
              Opis metód použitých na zhromaždenie údajov (CAPI, CAWI, CATI atď.). Mal by sa
              priložiť národný dotazník, ktorý sa používa na zber údajov, spolu s jeho prekladom do
              angličtiny.

     3.4.       Validácia údajov
              Opis postupov kontroly a validácie zdrojových a výstupných údajov vrátane
              vysvetlenia toho, ako sa výsledky týchto validácií monitorujú a používajú.

     3.5.       Zostavovanie údajov
              Opis procesu zostavovania údajov (napr. úprava údajov, imputácia, váženie, očistenie
              o neodpovede, kalibrácia, použitý model atď.). Každý krok váženia treba opísať
              osobitne: výpočet výberových váh, očistenie o neodpovede (ako sa koriguje výberová
              váha, berúc do úvahy rozdiely v mierach odpovede), kalibrácia (úroveň a premenné
              použité pri očisťovaní, použitá metóda), výpočet konečných váh.

SK                                                  2                                                 SK
 ---pagebreak---      4.        RIADENIE KVALITY
          Systémy a rámce, ktoré organizácia používa pri riadení kvality štatistických produktov
          a procesov.
     4.1.      Zabezpečovanie kvality
              Opis rámca zabezpečenia kvality a/alebo systému riadenia kvality (napr. EFQM, ISO
              9000) používaného v organizácii.

     4.2.      Hodnotenie kvality
              Opis celkovej kvality štatistických výstupov, zhrnutie hlavných silných stránok
              a prípadných kvalitatívnych nedostatkov v štandardných kritériách: relevantnosť,
              presnosť, spoľahlivosť, včasnosť, časová presnosť, porovnateľnosť a koherencia.
              Spomenúť možno aj prípadné kompromisy medzi aspektmi kvality a očakávané
              kvalitatívne zlepšenia.

     5.        RELEVANTNOSŤ
     5.1.      Potreby používateľov
               Informácie (ak sú k dispozícii) o (akýchkoľvek nových) potrebách používateľov
               v súvislosti so zbieranými údajmi.
     5.2.      Spokojnosť používateľov
               Informácie (ak sú k dispozícii) o úrovni spokojnosti používateľov údajov v súvislosti
               so zbieranými a sprístupňovanými údajmi.
     5.3.      Úplnosť
              Opis akéhokoľvek nesúladu, pokiaľ ide o nezaslané premenné.

     6.        PRESNOSŤ A SPOĽAHLIVOSŤ
     6.1.      Celková presnosť
              Zhrnutie rôznych zložiek hodnotenia presnosti v spojení s určitým súborom údajov
              alebo s určitou doménou:
                    Opis hlavných zdrojov náhodných a systematických chýb v štatistických
                     výstupoch so súhrnným hodnotením všetkých chýb a s osobitným zameraním
                     na vplyv na kľúčové odhady.
                    V prípade potreby aspekty revízie údajov.
     6.2.      Výberová chyba
                    Opis metodiky výpočtu odhadov presnosti.
                    Miery presnosti odhadov podľa technických špecifikácií jednotlivých súborov
                     údajov.
                    Štandardné chyby na národnej a podľa potreby regionálnej úrovni (NUTS 2) za
                     hlavné ukazovatele uvedené v prílohe II k nariadeniu (EÚ) 2019/1700.

SK                                                  3                                                  SK
 ---pagebreak---      6.3.      Nevýberová chyba
     6.3.1.    Chyba pokrytia
     Opis divergencie medzi populáciou opory výberu a cieľovou populáciou.
                   Periodicita a časovanie aktualizácie opory výberu.
                   Chyby vyplývajúce z rozdielov medzi oporou výberu a cieľovou populáciou
                    a subpopuláciami (nadmerné pokrytie, nedostatočné pokrytie, nesprávne
                    zaradenie).
     6.3.2.    Chyba merania
     Opis chýb, ku ktorým dochádza pri zbere údajov a ktoré spôsobujú odklon zaznamenaných
     hodnôt premenných od skutočných hodnôt.
                   Opis úsilia vynaloženého pri navrhovaní a testovaní dotazníkov (vrátane
                    riešenia chýb vyplývajúcich zo zberu údajov viacerými spôsobmi a/alebo
                    z viacerých zdrojov).
                   Opis školenia opytovateľov.
                   Miery opytovania so zástupcom.
     6.3.3.    Chyba v dôsledku neodpovede
     Opis:
                   dostupných charakteristík neodpovedajúcich,
                   mier jednotkových a položkových neodpovedí,
                   mier substitúcie,
                   veľkosti hrubej (počiatočnej) vzorky, počet vhodných jednotiek a veľkosť
                    čistej vzorky vrátane substitučných jednotiek (veľkosť dosiahnutej vzorky).
     6.3.4.    Chyba spracovania
     Opis prípadných chýb spracovania a ich vplyvu na konečné výsledky zberu údajov v dôsledku
     nesprávnej interpretácie správne naplánovaných vykonávacích metód.
                   Opis kontrol kvality a procesu úpravy údajov.
                   Opis postupov imputácie.
                   Miery imputácie.
     6.3.5.    Chyba modelového predpokladu
     V relevantných prípadoch: opis chýb vyplývajúcich z doménových modelov potrebných na
     vymedzenie cieľa odhadu.
     6.4.      Sezónne očistenie (v relevantných prípadoch)
              Opis štatistických techník použitých na odstránenie sezónnych vplyvov, ktoré
              ovplyvňujú rad údajov.
     6.5.      Revízia údajov – politika
              Opis politiky zameranej na zabezpečenie transparentnosti poskytovaných údajov,
              pričom predbežné údaje sa po zostavení revidujú.

SK                                                 4                                              SK
 ---pagebreak---      6.6.    Revízia údajov – prax
            Informácie o revidovaní údajov v praxi.

     7.      VČASNOSŤ A ČASOVÁ PRESNOSŤ
     Informácie o:
                    dátume zverejnenia národných výsledkov,
                    počte dní medzi koncom práce v teréne a prvým plne validovaným
                     poskytnutím údajov Komisii (Eurostatu),
                    dátume prvého úplného poskytnutia údajov Komisii (Eurostatu). Ak sa údaje
                     neposkytnú v lehote stanovenej v nariadení (EÚ) 2019/1700, mal by sa uviesť
                     dôvod omeškania.

     8.      KOHERENCIA A POROVNATEĽNOSŤ
     Opis toho, ako sa splnili požiadavky stanovené pre danú doménu, podľa potreby vrátane
     vplyvu prípadných odchýlok od dotazníka a definícií.
     8.1.    Porovnateľnosť – geografická
            Opis prípadných problémov s porovnateľnosťou medzi rôznymi regiónmi krajiny.

     8.2.    Porovnateľnosť – v čase
            Informácie o dĺžke porovnateľných časových radov vrátane rokov, keď v nich došlo
            k zlomom, spolu s odôvodnením.
     8.3.    Koherencia – naprieč doménami
            Porovnanie s externými zdrojmi pri všetkých relevantných premenných, ak dotknuté
            členské štáty považujú takéto externé údaje za dostatočne spoľahlivé.

     8.4.    Koherencia – čiastkové ročné štatistiky a ročné štatistiky
            V relevantných prípadoch.

     8.5.    Koherencia – národné účty
            V relevantných prípadoch.

     8.6.    Koherencia – interná
            Informácie o prípadnej nekoherencii výstupu štatistického procesu.

     9.      PRÍSTUPNOSŤ A JASNOSŤ
     Informácie o:
                    formátoch zverejňovania,
                    dokumentácii metodiky a kvality.

SK                                                 5                                               SK
 ---pagebreak---      10.     NÁKLADY A ZÁŤAŽ
     Záťaž respondentov a (ak sú k dispozícii) náklady spojené so zberom údajov a zostavovaním
     štatistického produktu. Malo by sa uviesť priemerné trvanie opytovania domácností. Ak je to
     možné a relevantné, malo by sa trvanie opytovania domácností uviesť v členení podľa
     spôsobu zberu údajov.

     11.     DÔVERNOSŤ
     Informácie o vlastníctve údajov uvádzajúce, do akej miery by ich neoprávnené zverejnenie
     mohlo ovplyvniť alebo poškodiť záujem zdroja alebo ďalších relevantných strán.
                  Politika dôvernosti – opis prípadných ustanovení nad rámec európskej
                   legislatívy relevantných z hľadiska štatistickej dôvernosti, ktorá sa na údaje
                   vzťahuje.
                  Dôvernosť – spracovanie údajov: všeobecný opis pravidiel zaobchádzania
                   s mikroúdajmi a makroúdajmi (vrátane tabuľkových údajov) z hľadiska
                   štatistickej dôvernosti.

     12.     POZNÁMKA
       Doplňujúci opisný text, ktorý možno zahrnúť do správy o kvalite.

SK                                                6                                                 SK